Surse din serviciile secrete ucrainene au relatat, pentru Ukrinform că au spart sistemul informatic al serviciilor publice din Rusia prin care se desfăşoară votul electronic la alegerile prezidențiale.
"Site-ul web al serviciilor de stat ruse a căzut. Sistemul de vot a căzut. Specialiștii cibernetici ai GUR au ocolit toate sistemele de protecție. Acest lucru va continua până la încheierea votării", a declarat un interlocutor pentru Ukrinform.
În plus, sunt efectuate atacuri asupra serviciilor electronice ale Partidului Rusia Unită.
"Lucrările specialiștilor cibernetici ai GUR din Ucraina continuă" - a mai menționat sursa.
Partea rusă nu a comentat presupusul atac.
(sursa: Mediafax)